ଜାତୀୟ ତଦନ୍ତକାରୀ ସଂସ୍ଥାର ଏକ ଟିମ୍ ଭୁବନେଶ୍ୱରର ଏହି ଛାତ୍ରଙ୍କ ସହ ପାଞ୍ଚ ଘଣ୍ଟା ଧରି ପଚରାଉଚରା କରିବା ପରେ ଆତଙ୍କବାଦୀ ଗତିବିଧି ସହ ତାଙ୍କର କୌଣସି ସମ୍ପର୍କ ନ ଥିବା ଜାଣି ତାଙ୍କୁ ଛାଡ଼ିଦେଇଛି ।
Share this:
ଭୁବନେଶ୍ୱରଃ ଏକ ସନ୍ଦିଗ୍ଧ ଆତଙ୍କବାଦ ଲିଙ୍କର ତଦନ୍ତ ପାଇଁ ଓଡ଼ିଶା ଆସିଥିବା ଜାତୀୟ ତଦନ୍ତକାରୀ ସଂସ୍ଥାର (ଏନଆଇଏ) ଟିମ୍ ଫେରିଯାଇଛନ୍ତି l ଇଞ୍ଜିନିୟରିଂ ଏଣ୍ଟ୍ରାନ୍ସ ପାଇଁ ପ୍ରସ୍ତୁତ ହେଉଥିବା ଜଣେ ଛାତ୍ର ବିଦେଶରୁ ଏକ ଅତ୍ୟାଧୁନିକ ବନ୍ଧୁକ କିଣିବା ପାଇଁ ଇଣ୍ଟରନେଟରେ ଅର୍ଡ଼ର ଦେଇଥିବା ଅଭିଯୋଗର ତଦନ୍ତ କରିବା ପରେ ସେହି ଛାତ୍ରଙ୍କର ଆତଙ୍କବାଦ ସହ କୌଣସି ଲିଙ୍କ ନ ପାଇ ତାଙ୍କୁ ପଚରାଉଚରା ପରେ ଛାଡ଼ିଦେଇଥିଲା NIA ଟିମ୍ ।
କମିଶନରେଟ୍ ପୋଲିସ ସୂତ୍ରରୁ ମିଳିଥିବା ସୂଚନା ଅନୁସାରେ ଲକଡାଉନ ସମୟରେ ବରମୁଣ୍ଡାର ବାସିନ୍ଦା ଏହି ଛାତ୍ର ଅଷ୍ଚ୍ରେଲିଆର ଏକ ୱେବସାଇଟକୁ ଯାଇ ଏକ ଅତ୍ୟାଧୁନିକ ବନ୍ଧୁକ କିଣିବାକୁ ଡିଲ୍ କରିଥିବା ଅଭିଯୋଗର ତଦନ୍ତ NIA କରୁଥିଲା l ପାଖାପାଖି ଦୁଇ ମାସ ତଳେ ଏହି ବନ୍ଧୁକ କିଣିବା ପାଇଁ ଛାତ୍ର ଜଣକ ଇମେଲ ଜରିଆରେ ଅର୍ଡ଼ର ବି ଦେଇଥିଲେ l କିନ୍ତୁ ତଦନ୍ତ ଓ ପ୍ରାୟ ପାଞ୍ଚ ଘଣ୍ଟାର ପଚରାଉଚରାରୁ ସ୍ପଷ୍ଟ ହୋଇଥିଲା ଯେ ଛାତ୍ର ଜଣକ ମଜାରେ ମଜାରେ ଏମିତି କରିଥିଲେ ।
"ମଜାରେ ମଜାରେ ଅର୍ଡ଼ର ଦେଇଦେବା ପରେ ସେ (ଛାତ୍ର) ଅନୁଭବ କରିଥିଲେ ଯେ ତାଙ୍କ ଅର୍ଡ଼ରକୁ ଗୁରୁତ୍ୱର ସହ ସେହି ୱେବସାଇଟ୍ ନେଇଛି ଓ ଅତ୍ୟାଧୁନିକ ବନ୍ଧୁକଟିକୁ ତାଙ୍କ ପାକୁ ପଠାଇବାକୁ ଚାହୁଁଛି । ସେତିକି ବେଳେ ସେ ନିଜ ଅର୍ଡ଼ରକୁ ବାତିଲ କରିଦେଇଥିଲେ । ଆତଙ୍କବାଦୀ ଗତିବିଧି ସହ ତାଙ୍କର କୌଣସି ସମ୍ପର୍କ ନ ଥିବା ଜଣାପଡ଼ିଛି," କହିଛନ୍ତି ଏହି ମାମଲା ଓ ତଦନ୍ତ ବିଷୟରେ ଜାଣିଥିବା ଜଣେ ପୋଲିସ ଅଧିକାରୀ । ଛାତ୍ର ଜଣକ କୌଣସି ଅଳ୍ପସଂଖ୍ୟକ ବର୍ଗର ନୁହଁନ୍ତି ବୋଲି ସେ ସ୍ପଷ୍ଟ କରିଥିଲେ ।
NIAର ଜଣେ ଡି.ଏସ୍.ପି.ଙ୍କ ନେତୃତ୍ୱରେ ଆସିଥିବା ଏହି ଟିମ୍ ଛାତ୍ରଙ୍କୁ ତାଙ୍କ ଘରୁ ଉଠାଇ ଆଣି ଖଣ୍ଡଗିରି ଥାନାରେ ପାଖାପାଖି ପାଞ୍ଚ ଘଣ୍ଟା ପଚରାଉଚରା କରିବା ବେଳେ ସେଠାରେ କମିଶନରେଟ୍ ପୋଲିସର କୌଣସି ଅଧିକାରୀଙ୍କୁ ରଖି ନ ଥିଲା ବୋଲି ଜଣାପଡ଼ିଛି । ତେବେ କମିଶନରେଟ୍ ପୋଲିସକୁ ଏହି ଛାତ୍ରଙ୍କ ଉପରେ ନଜର ରଖିବାକୁ କୁହାଯାଇଛି ବୋଲି କହିଛନ୍ତି ଜଣେ ଅଧିକାରୀ ।
"ଏନଆଇଏର ତଦନ୍ତ ଓ ପଚରାଉଚରା ପରେ ଛାତ୍ରଙ୍କର କୌଣସି ଆତଙ୍କବାଦୀ ଲିଙ୍କ ନାହିଁ ବୋଲି ଜଣାପଡ଼ିଛି l ତେଣୁ ତାଙ୍କୁ ଛାଡ଼ି ଦିଆଯାଇଛି," କହିଛନ୍ତି ପୋଲିସ କମିଶନର ସୁଧାଂଶୁ ଷଢ଼ଙ୍ଗୀ । ଛାତ୍ର ଜଣକ ନିର୍ଦ୍ଦୋଷ ଥିବାରୁ ତାଙ୍କ ନାମ ଓ ଠିକଣା ଗଣମାଧ୍ୟମରେ ପ୍ରକାଶିତ ନ କରିବାକୁ ସେ ଅନୁରୋଧ କରିଛନ୍ତି ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
